
REPUBLIKA E SHQIPËRISË

Kuvendi
P R O J E K T L I GJ

Nr.______, datë ________

PËR

DISA NDRYSHIME NË LIGJIN NR.7703, DATË 11.5.1993, “PËR SIGURIMET SHOQËRORE NË REPUBLIKËN E SHQIPËRISË”, TË NDRYSHUAR
Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

V E N D O S I:

Në ligjin nr.7703, datë 11.5.1993, “Për sigurimet shoqërore në Republikën e Shqipërisë”, të ndryshuar, bëhen këto ndryshime:

Neni 1

Nënndarjet “i”, “ii”, “iii”, “iv” dhe “v”, të shkronjës “a”, të pikës 1, të nenit 72, ndryshohen, si më poshtë vijon:
“i) një përfaqësues nga ministria përgjegjëse për çështjet e financave;

ii) një përfaqësues nga ministria përgjegjëse për çështjet e ekonomisë;

iii) një përfaqësues nga ministria përgjegjëse për çështjet e sigurimeve shoqërore;
iv) një përfaqësues nga ministria përgjegjëse për çështjet e shëndetësisë;
v) një përfaqësues nga ministria përgjegjëse për çështjet e drejtësisë.”.
Neni 2

Shkronja “ç” , e pikës 1, të nenit 74, ndryshohet, si më poshtë vijon:

“ç) propozon te ministri përgjegjës për çështjet e sigurimeve shoqërore ndryshimet në statusin e Institutit të Sigurimeve Shoqërore dhe ligjin e sigurimeve shoqërore;”.

Neni 3

Në nenin 77 bëhen këto ndryshime: 

1. Titulli bëhet “Marrëdhëniet e Institutit të Sigurimeve Shoqërore me ministrinë përgjegjëse për çështjet e sigurimeve shoqërore”.

2. Në pikën 1 fjalët “… nëpërmjet Ministrisë së Financave …” zëvendësohen me “… nëpërmjet ministrisë përgjegjëse për çështjet e sigurimeve        shoqërore …”.

3. Në pikën 2 fjalët “… do t’i paraqesë ministrit të Financave …” zëvendësohen me “… do t’i paraqesë ministrit përgjegjës për çështjet e sigurimeve shoqërore …”.

4. Në pikën 3 emërtimi “Ministri i Financave” zëvendësohet me “ministri përgjegjës për çështjet e sigurimeve shoqërore …”.

5. Në pikën 4 emërtimi “Ministria e Financave” zëvendësohet me “Ministria përgjegjëse për çështjet e sigurimeve shoqërore”.

Neni 4

Në nenin 78 fjalët “… ndërmjet Ministrisë së Financave …” zëvendësohen me “… ndërmjet ministrisë përgjegjëse për çështjet e sigurimeve        shoqërore …”.

Neni 5

Ky ligj hyn në fuqi 15 ditë pas botimit në “Fletoren zyrtare”. 

